મોદીએ એમ પણ કહ્યું કે લોકો માટેનાં નિર્ણયો લેતા અમે જરા પણ ડરશું નહીં. અમારી માટે દેશથી સર્વોપરી કોઇ જ નથી. દેશનાં લોકોએ નોટબંધીમાં સહકાર આપી ભ્રષ્ટાચારી લોકોને પાઠ ભણાવ્યો એ સિવાય 2014માં સેટેલાઇટનું જે વચન અમે આપ્યું હતું એ વચન પણ અમે પૂર્ણ કર્યુ. આજે ભારત પાસેથી વિશ્વને પણ નવી આશાઓ છે. મણીપુર-મ્યાનમાર વચ્ચે વેપારી સેતુ પણ બનશે. આજે ભારત-મ્યાનમાર વચ્ચે એક ઐતિહાસિક સંબંધ છે. મેં INA મેમોરિયલનો પ્રસ્તાવ પણ મુક્યો છે. INA મેમોરિયલથી આવનારી પેઢીઓ ઐતિહાસિક સંબંધથી પરિચિત થશે. મ્યાનમારનાં 40 માછીમારોને ભારત મુક્ત કરશે.